Diari Oficial de la Generalitat Valenciana


Sumari del DOGV 5306, del 19-07-2006 (2006/8627)

Informació pública de la suspensió de l'atorgament de llicències d'activitat, edificació i demolició, que afecta els béns inclosos en el Catàleg de Béns i Espais Protegits del Pla General.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5306

Data del DOGV
:   19-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8627


Organisme emissor
:   Ajuntament de Petrer

Tipus de document
:   Anunci

Informació pública de la suspensió de l'atorgament de llicències d'activitat, edificació i demolició, que afecta els béns inclosos en el Catàleg de Béns i Espais Protegits del Pla General. [2006/M8627]  
En aplicació del que disposa l'article 101.1 de la Llei 16/2005, de 30 de desembre, de la Generalitat, Urbanística Valenciana, es dóna compte que l'Ajuntament en Ple, en sessió celebrada el dia 29 de juny de 2006, va adoptar l'acord de suspensió potestativa de l'atorgament de llicències i d'acords aprovatoris de programes, que en la seua part dispositiva textualment establix:  
«Primer  
Suspendre l'atorgament de llicències d'activitat, edificació i demolició, per a estudiar una nova ordenació, que afecta els béns inclosos en el Catàleg de Béns i Espais Protegits del Pla General amb el nivell de protecció grau 3 Protecció Ambiental, excepte els elements A-40-1 fins al a-40-9, ambdós inclusivament, del Catàleg.  
Segon  
Esta suspensió potestativa tindrà el termini màxim d'un any, a comptar de la publicació de l'acord en el Diari Oficial de la Generalitat, sense perjuí del termini de suspensió automàtica que comporta la resolució pel qual es convoca el període d'informació pública de la nova ordenació, si és el cas.  
Tercer  
Ordenar la interrupció del procediment d'atorgament de llicències, i d'acords aprovatoris de programes, presentats amb anterioritat a la publicació d'este acord, en cas d'existir.  
Quart  
Publicar este acord en el Diari Oficial de la Generalitat Valenciana, amb expressió dels recursos procedents en dret.»   
La qual cosa li trasllade perquè en prenga coneixement, i li advertisc que contra el present acord/resolució, que és definitiu en via administrativa, pot interposar, amb caràcter potestatiu, indistintament i alternativament, els recursos següents:  
. De reposició, davant del mateix òrgan que l'ha dictat, en el termini d'un mes, a partir del dia següent al de la notificació, i es considera prorrogable al dia següent hàbil el termini marcat quan l'últim dia recaiguera en dissabte.  
. Contenciós administratiu, davant del Jutjat Contenciós Administratiu d'Alacant, en el termini de dos mesos, comptats des del dia següent al de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, entenent desestimat este a falta de resolució i notificació expressa en el termini d'un mes des de la seua interposició, sense que per a la interposició d'este recurs jurisdiccional compte el mes d'agost quant al termini.  
Tot això, sense perjuí de poder utilitzar altres mitjans d'impugnació si ho estima convenient, i d'allò que s'ha previst respecte a la competència territorial dels jutjats i tribunals d'este orde que establix l'article 14 de la Llei 29/1998, de 13 de juliol.  
Petrer, 3 de juliol de 2006.. L'alcalde: José A. Hidalgo López.